**JELGAVAS PILSĒTAS PAŠVALDĪBAS 2021.GADA 25.FEBRUĀRA**

**SAISTOŠO NOTEIKUMU NR.21-7**

**“GROZĪJUMS JELGAVAS PILSĒTAS PAŠVALDĪBAS 2017.GADA 27.APRĪĻA SAISTOŠAJOS NOTEIKUMOS NR.17-13 “PAR JELGAVAS PILSĒTAS ADMINISTRATĪVAJĀ TERITORIJĀ IETILPSTOŠĀS LIELUPES UPES DAĻAS UN DRIKSAS UPES IZMANTOŠANU””**

**PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Projekta nepieciešamības pamatojums  | Ņemot vērā, ka administratīvā atbildība par administratīvajiem pārkāpumiem attiecībā uz kuģošanas līdzekļu satiksmi Latvijas iekšējos ūdeņos un kompetences sadalījums starp institūcijām, tostarp pašvaldību, administratīvā pārkāpuma procesā noteikts nozari regulējošā normatīvajā aktā – Jūrlietu pārvaldes un jūras drošības likumā, nepieciešams veikt grozījumu Jelgavas pilsētas pašvaldības 2017. gada 27. aprīļa saistošajos noteikumos Nr.17 - 13 “Par Jelgavas pilsētas administratīvajā teritorijā ietilpstošās Lielupes upes daļas un Driksas upes izmantošanu”, ar kuru tiek svītrota saistošo noteikumu III nodaļa “Noteikumu izpildes kontrole un administratīvā atbildība par noteikumu neievērošanu". |
| 2. Īss projekta satura izklāsts | Svītrota saistošo noteikumu III nodaļa “Noteikumu izpildes kontrole un administratīvā atbildība par noteikumu neievērošanu”. |
| 3.Informācija par plānoto projekta ietekmi uz pašvaldības budžetu | Saistošo noteikumu īstenošanas finansiālā ietekme uz pašvaldības budžetu netiek prognozēta. |
| 4.Informācija par plānoto projekta ietekmi uz uzņēmējdarbības vidi pašvaldības teritorijā | Saistošie noteikumi uzņēmējdarbības vidi neietekmē. |
| 5.Informācija par plānoto projekta ietekmi uz administratīvajām procedūrām | Kontroli par saistošo noteikumu izpildi un administratīvā pārkāpuma procesu par saistošo noteikumu pārkāpumiem attiecībā uz kuģošanas līdzekļu izmantošanu neatļautās vai aizliegtās vietās, par ko paredzēta administratīvā atbildība Jūrlietu pārvaldes un jūras drošības likuma 79.pantā, veic Jelgavas pilsētas pašvaldības iestādes "Jelgavas pilsētas pašvaldības policija" amatpersonas.  |
| 6.Informācija par konsultācijām ar privātpersonām | Nav veiktas. |

Jelgavas pilsētas domes priekšsēdētājs A. Rāviņš